ອາຊຽນ 26: ເພີ່ມທະວີຄວາມສາມັກຄີ, ລວມເປັນເອກະພາບພາຍໃນກຸ່ມ
ທ່ານນາຍົກລັດຖະມົນຕີ ຫງວຽນເຕິນຢຸງ ແລະ ບັນດາຫົວໜ້າຄະນະຖ່າຍຮູບຮ່ວມກັນ
ທີ່ພິທີໄຂກອງປະຊຸມຂັ້ນສູງ ອາຊຽນ ຄັ້ງທີ 26. ພາບ: ດຶກຕ໋າມ/VNA
ກ່າວປາໄສໃນວາລະກອງປະຊຸມຄົບຄະນະ, ທ່ານນາຍົກ ລັດຖະມົນຕີ ຫງວຽນເຕິນຢຸງ ໃຫ້ຄໍາເຫັນວ່າ ການກໍາເນີດປະຊາຄົມ ອາຊຽນ ໃນທ້າຍປີ 2015 ນີ້ເປັນຂີດໝາຍປະຫວັດສາດຂອງວິວັດການຮ່ວມກຸ່ມ ອາຊຽນ ແລະ ເປັນຜົນສຳເລັດຂອງຄວາມມານະພະຍາຍາມຮ່ວມມືຢ່າງບໍ່ຢຸດຢັ້ງຂອງບັນດາປະເທດສະມາຊິກ ອາຊຽນ ຕະຫຼອດໄລຍະເວລາເກືອບ 50 ປີຜ່ານມາ, ສ້າງພື້ນຖານທີ່ໝັ້ນແກ່ນໃຫ້ແກ່ການພັດທະນາຂອງອາຊຽນ.
ທ່ານນາຍົກລັດຖະມົນຕີ ຫງວຽນເຕິນຢຸງ ໃຫ້ຮູ້ວ່າ ອາຊຽນ ສຳເລັດສ່ວນຫຼາຍວຽກງານກໍ່ສ້າງປະຊາຄົມ ອາຊຽນ ແລ້ວ, ສ່ວນທີ່ຍັງເຫຼືອບໍ່ຫຼາຍ ແຕ່ມີຄວາມສັບສົນພໍສົມຄວນ, ມີລັກສະນະເຊື່ອມໂຍງສູງໃນຂະນະເວລາທີ່ຍັງເຫຼືອບໍ່ຫຼາຍ. ເພາະສະນັ້ນ, ບັນດາປະເທດສະມາຊິກຕ້ອງຍົກສູງຄວາມຮັບຜິດຊອບ, ປະສານສົມທົບຢ່າງກົມກືນລະຫວ່າງຜົນຜົນປະໂຫຍດຂອງປະເທດຊາດກັບຜົນປະໂຫຍດລວມຂອງອາຊຽນ. ເພີ່ມທະວີຄວາມສາມັກຄີ, ເປັນເອກະພາບກັນພາຍໃນກຸ່ມເພື່ອຈຸດໝາຍລວມຂອງ ອາຊຽນ.
ທ່ານນາຍົກລັດຖະມົນຕີ ຫງວຽນເຕິນຢຸງ ຢືນຢັນວ່າ ຫວຽດ ນາມໄດ້ ມີຄວາມພະຍາຍາມ ແລະ ບັນລຸຜົນສໍາເລັດທີ່ຕັ້ງໜ້າໃນຂັ້ນຕອນການກໍ່ສ້າງປະຊາຄົມ ອາຊຽນ, ໃນນັ້ນ ມີບັນດາການເຄື່ອນໄຫວທີ່ ຫວຽດນາມ ຮັບຜິບຊອບປະຕິບັດ, ເປັນເຈົ້າການໃນການດັດແກ້ຂໍ້ກຳນົດຕ່າງໆຢູ່ພາຍໃນປະເທດ ເພື່ອປະຕິບັດບັນດາຄຳໝັ້ນສັນຍາໃນກຸ່ມ ອາຊຽນ ເປັນຢ່າງດີ.
ທ່ານນາຍົດລັດຖະມົນຕີ ຫງວຽນເຕິນຢຸງ ໄດ້ເນັ້ນໜັກເຖິງຄວາມສຳຄັນຂອງການກໍ່ສ້າງວິໄສທັດປະຊາຄົມ ອາຊຽນ ຫຼັງປີ 2015 ຕໍ່ການພັດທະນາຂອງປະຊາຄົມ ແລະ ຍົກໃຫ້ເຫັນບັນດາຂໍ້ກຳນົດທິດຍຸດທະສາດໃຫ້ແກ່ການສ້າງວິໄສທັດ.
ຕາມນັ້ນ, ວິໄສທັດຕ້ອງປະຕິບັດຕາມຫຼັກການພື້ນຖານ ຂອງປະຊາຄົມ ອາຊຽນ; ສືບຖອດ, ເສີມຂະຫຍາຍບັນດາຜົນສຳເລັດ ແລະ ຜົນງານການປະຕິບັດຂັ້ນຕອນການກໍ່ສ້າງ ປະຊາຄົມ ອາຊຽນ ແຕ່ປີ 2009-2015, ເຮັດໃຫ້ການຮ່ວມກຸ່ມ ອາຊຽນ ພັດທະນາສູງຂຶ້ນ ແລະ ເລິກເຊິ່ງກວ່າເກົ່າ. ຈະຕ້ອງ ວາງວິທີການຕ່າງໆອອກມາເພື່ອເພ່ີ່ມທະວີຄວາມ ສາມັກຄີ, ຄວາມເປັນເອກະພາບ ແລະ ຍົກສູງ ບົດບາດ ເປັນໃຈ ກາງ ຂອງ ອາຊຽນ, ເປັນຕົ້ນແມ່ນໃນການຮັກສາສັນຕິພາບ, ຄວາມສະຫງົບ, ການພັດທະນາໃນພາກພື້ນ ແລະ ຮັບປະກັນໃຫ້ ອາຊຽນ ເສີມຂະຫຍາຍບົດບາດ ເປັນຜູ້ນຳພາ ໃນ ການແກ້ໄຂບັນດາບັນຫາໃນ ພາກພື້ນ ແລະ ຮັກສາບົດບາດສຳຄັນໃນ ໂຄງປະກອບຂອງພາກພື້ນທີ່ພວມເປັນຮູບເປັນຮ່າງຂຶ້ນ. ມຸ່ງສູ້ປະຊາຊົນ ແລະ ສ້າງເງື່ອນໄຂ ເພື່ອ ໃຫ້ປະຊາຊົນກາຍເປັນເຈົ້າກຳໃນການກໍ່ສ້າງ ປະຊາຄົມ.
ທ່ານນາຍົກລັດຖະມົນຕີ ຫງວຽນເຕິນຢຸງ ເນັ້ນໜັກວ່າ ອາຊຽນ ຕ້ອງສືບຕໍ່ຍູ້ແຮງການພົວພັນກັບຕ່າງປະເທດ, ເພີ່ມທະວີບົດບາດທີ່ເປັນໃຈກາງຂອງປະຊາຄົມ, ຊຸກຍູ້ການ ສົນທະນາ ແລະ ການຮ່ວມມືເພື່ອປະເຊີນໜ້າກັບສິ່ງທະທາຍດ້ານເສດຖະກິດ ແລະ ຄວາມສະຫງົບ, ນັບທັງ ຄວາມສະຫງົບທີ່ບໍ່ເປັນມູນເຊື້ອອີກນໍາ.
ທ່ານນາຍົກລັດຖະມົນຕີ ຫງວຽນເຕິນຢຸງ ເຂົ້າຮ່ວມວາລະປະຊຸມຄົບຄະນະ
ກອງປະຊຸມຂັ້ນສູງ ອາຊຽນ ຄັ້ງທີ 26. ພາບ: ດຶກຕ໋າມ/VNA
ວາລະປະຊຸມຄົບຄະນະຂອງກອງປະຊຸມຂັ້ນສູງ ອາຊຽນ ຄັ້ງທີ 26. ພາບ: ດຶກຕ໋າມ/VNA
ກໍ່ໃນວາລະປະຊຸມຄົບຄະນະ, ທ່ານນາຍົກລັດຖະມົນຕີ ຫງວຽນເຕິນຢຸງ ໄດ້ສະແດງຄວາມຊົມເຊີຍຕໍ່ບົດກ່າວປາໄສຂອງທ່ານນາຍົກລັດຖະມົນຕີ ມາເລເຊຍ ໃນຖານະທີ່ເປັນປະທານ ອາຊຽນ ໃນພິທີໄຂກອງປະຊຸມ, ແບ່ງປັນບັນດາຄວາມຄິດຄວາມເຫັນ, ສະແດງຄວາມເປັນຫ່ວງຕໍ່ບັນດາການເຄື່ອນໄຫວທີ່ຍັງຄ້າງຄາຢູ່ທະເລຕະເວັນອອກ ກໍ່ຄືຜົນກະທົບບໍ່ດີຂອງມັນ. ພ້ອມກັນນັ້ນ,ໄດ້ເນັ້ນໜັກເຖິງຄວາມສຳຄັນຂອງການເຄົາລົບປະຕິບັດຕາມບັນດາຫຼັກການຄວບຄຸມໂດຍຕົນເອງ, ບໍ່ເຮັດໃຫ້ສະພາບການສັບສົນວຸ່ນວາຍຂຶ້ນຕື່ມ, ແກ້ໄຂຂໍ້ຂັດແຍ່ງດ້ວຍສັນຕິວິທີບົນພື້ນຖານເຄົາລົບກົດໝາຍສາກົນ, ເປັນຕົ້ນແມ່ນສົນທິສັນຍາຂອງສະຫະປະຊາຊາດວ່າດ້ວຍກົດໝາຍທະເລປີ 1982 (UNCLOS), ປະຕິບັດຖະແຫຼງການວ່າດ້ວຍການປະພຶດຕໍ່ຂອງຝ່າຍຕ່າງໆ ຢູ່ທະເລຕາເວັນອອກຢ່າງເຄັ່ງຄັດ ແລະ ຄົບຖ້ວນ, ສູ້ຊົນບັນລຸໄດ້ປະມວນກົດ ລະບຽບ ຢູ່ທະເລຕາເວັນອອກ (COC) ຢ່າງໂດຍໄວ.
ກ່ອນໜ້ານັ້ນ, ກ່າວປາໄສທີ່ພິທີໄຂກອງປະຊຸມ, ທ່ານນາຍົກລັດຖະມົນຕີ ມາເລເຊຍ Najib Razak ໄດ້ເນັ້ນໜັກວ່າ ໃນຂະນະທີ່ສືບຕໍ່ຊຸກຍູ້ການພົວພັນຮ່ວມມືກັບບັນດາປະເທດຢູ່ນອກກຸ່ມ, ອາຊຽນ ຕ້ອງແກ້ໄຂບັນດາຂໍ້ຂັດແຍ່ງດ້ວຍສັນຕິວິທີ, ບໍ່ເຮັດໃຫ້ສະພາບການເຄັ່ງຕຶງຂຶ້ນຕື່ມ.
ທ່ານນາຍົກລັດຖະມົນຕີ Najib ໃຫ້ຮູ້ວ່າ ບັນດາເຫດການທີ່ເກີດຂຶ້ນໃນມໍ່ໆ ນີ້ ໄດ້ສ້າງຄວາມເປັນຫ່ວງຢູ່ທະເລຕາເວັນອອກ, ຍ້ອນຄວາມສຳຄັນຂອງສາຍທາງເດີນທະເລສຳລັບການຄ້າສາກົນ, ທຸກໆ ເຫດການທີ່ເກີດຂຶ້ນຢູ່ທະເລຕາເວັນອອກ ຈະດຶງດູດຄວາມສົນໃຈ. ອາຊຽນ ຕ້ອງມີຄວາມຕັ້ງໃຈ, ເປັນເຈົ້າການແກ້ໄຂບັນດາບັນຫານີ້ ບົນພື້ນຖານນໍ້າໃຈສ້າງສັນ.
ທ່ານນາຍົກລັດຖະມົນຕີ Najib ເນັ້ນໜັກວ່າ ຕ້ອງເຄົາລົບກົດໝາຍສາກົນ, ໃນນັ້ນ ມີສົນທິສັນຍາຂອງສະຫະປະຊາຊາດວ່າດ້ວຍກົດໝາຍທະເລປີ 1982 (UNCLOS) ຕ້ອງແມ່ນພື້ນຖານຂອງບັນດາຂໍ້ກຳນົດກ່ຽວກັບການແຊກແຊງ ແລະ ເຄື່ອນໄຫວຢູ່ທະເລຕາເວັນອອກ.
ໃນນາມເປັນປະທານອາຊຽນ, ມາເລເຊຍ ຫວັງວ່າ ອາຊຽນ ຈະມີຄວາມຄືບໜ້າໃນການອອກແຮງສ້າງປະມວນກົດລະບຽບ ຢູ່ທະເລຕາເວັນອອກ (COC)ໃຫ້ສໍາເລັດໂດຍໄວ.
ທ່ານນາຍົກລັດຖະມົນຕີ ຫງວຽນເຕິນຢຸງ ພົບປະແລກປ່ຽນຄວາມຄິດຄວາມເຫັນ
ກັບ ທ່ານນາຍົກລັດຖະມົນຕີ ມາເລເຊຍ Najib Razak. ພາບ: ດຶກຕ໋າມ/VNA
ທ່ານນາຍົກລັດຖະມົນຕີ ຫງວຽນເຕິນຢຸງ ພົບປະແລກປ່ຽນຄວາມຄິດຄວາມເຫັນ
ກັບ ທ່ານປະທານາທິບໍດີ ຟີລິບປິນ Benigno Aquino. ພາບ: ດຶກຕ໋າມ/VNA
ທ່ານນາຍົກລັດຖະມົນຕີ ຫງວຽນເຕິນຢຸງ ພົບປະແລກປ່ຽນຄວາມຄິດຄວາມເຫັນ
ກັບທ່ານນາຍົກລັດຖະມົນຕີ ໄທ ປຣະຍຸດ ຈັກໂອຈາ. ພາບ: ດຶກຕ໋າມ/VNA
ປະຕິບັດໂດຍ: VNA/VNP